OpenLLM-France/wikimedia huggingface dataset:
# Francisco Javier Fernández Peláez

Francisco Javier Fernández Peláez (Guadix, 6 de març de 1977) conegut com a Paquillo Fernández, és un atleta andalús especialitzat en els 20 km marxa.
Ha participat en quatre Campionats del Món d'Atletisme, quedant 16è. amb 22 anys a Sevilla 1999, tot obtenint la medalla d'argent als campionats de París 2003, Hèlsinki 2005 i Osaka 2007.
També ha participat en tres Jocs Olímpics, assolint la 7a. plaça a Sydney 2000, la medalla d'argent a Atenes 2004 i quedant 7è. a Pequín 2008.
Va obtenir la millor marca mundial de la disciplina el 28 d'abril de 2002 a Turku (Finlàndia), que es va mantenir fins al 23 d'agost de 2003, quan va ser superada per Jefferson Pérez. Encara es manté com a millor marca d'Espanya.

## Resultats internacionals destacats

| Any | Competició | Lloc | Posició | Prova |
| 1996 | Campionat del Món Júnior | Sydney, Austràlia | 1r | 10.000 m |
| 1998 | Campionat d'Europa | Budapest, Hongria | 3r | 20 km |
| 1999 | Campionat del Món | Sevilla, Espanya | 15è | 20 km |
| 1999 | Copa del Món de Marxa | Mézidon-Canon, França | 12è | 20 km |
| 2008 | Jocs Olímpics | Sydney, Austràlia | 7è | 20 km |
| 2002 | Campionat d'Europa | Múnic, Alemanya | 1r | 20 km |
| 2003 | Campionat del Món | París, França | 2n | 20 km |
| 2004 | Jocs Olímpics | Atenes, Grècia | 2n | 20 km |
| 2005 | Campionat del Món | Hèlsinki, Finlàndia | 2n | 20 km |
| 2005 | Jocs del Mediterrani | Almeria, Espanya | 1r | 20 km |
| 2006 | Campionat d'Europa | Göteborg, Suècia | 1r | 20 km |
| 2006 | Copa del Món de Marxa | La Corunya, Espanya | 1r | 20 km |
| 2007 | Campionat del Món | Osaka, Japó | 2n | 20 km |
| 2000 | Jocs Olímpics | Pequín, RP Xina | 7è | 20 km |

## Resultas nacionals destacats

* Campió d'Espanya de 20 km en ruta: 1998, 1999, 2000, 2001, 2002, 2003, 2004 i 2007.
* Campió d'Espanya de 10.000m en pista: 2007 i 2008.
* Campió d'Espanya promesa de 10.000m en pista: 1997 i 1999.
* Campió d'Espanya júnior de 10.000m en pista: 1995 i 1996.

## Millors marques

* En pista coberta:
   * 5.000 m marxa - 18:24.13 (Belfast, 2007) RN
* En pista:
   * 5.000 m marxa - 18:27.34 (Villeneuve-d'Ascq, 2007) RN
   * 10.000 m marxa - 37:53.09 (Tenerife, 2008) RM
* En ruta:
   * 5 km marxa - 20:03 (Toledo, 2004)
   * 10 km marxa - 37:52 (Cracòvia, 2002) RN
   * 20 km marxa - 1:17:22 (Turku, 2002) RN
   * 30 km marxa - 2:07:35 (Dublín, 2008)
Llegenda: RN=Millor marca Nacional; RM=Millor marca Mundial.

## Honors

* Millor atleta espanyol: 2004, 2005 i 2006.
* Medalla d'Or de la Real Orden del Mérito Deportivo.

## Enllaços externs

* (castellà) Web oficial de l'atleta
# Adrián López Álvarez

Adrián López Álvarez és un exfutbolista professional asturià que jugava com a davanter. Va nàixer el 8 de gener del 1988 a Teberga (Astúries). Actualment fa d'entrenador de futbol.

## Trajectòria esportiva

El 31 d'agost de 2012 fou titular en el partit que decidia la Supercopa d'Europa 2012, contra el Chelsea FC a Mònaco, i que l'Atlético de Madrid guanyà per 4 a 1.

### Porto

El 12 de juliol de 2014 Adrián va signar un contracte de cinc anys amb el club portuguès FC Porto, que va pagar 11 milions d'euros a l'Atlético de Madrid pel 60% dels seus drets econòmics.

### Selecció estatal

El juny de 2011 formà part de la selecció espanyola de futbol Sub-21 que va guanyar el Campionat d'Europa de futbol sub-21 de 2011, celebrat a Dinamarca.
El juliol del 2012 va ser convocat per la selecció espanyola de futbol per representar Espanya als Jocs Olímpics de Londres 2012, una competició en què el combinat espanyol va caure eliminat en la primera lligueta.

## Palmarès
### Atlético de Madrid

* 1 Lliga Europa de la UEFA: 2011–12
* 1 Supercopa d'Europa: 2012
* 1 Copa del Rei de futbol: 2013

### Distincions individuals

| Distinció | Any |
| Bota de Plata de la Copa Mundial de Futbol Sub-20 | 2007 |

## Referències

* 1 2 «Falcao fires Atlético to Super Cup glory» (en anglès). UEFA, 31-08-2012. [Consulta: 7 setembre 2013].
* ↑ «Futebol Clube do Porto – Futebol, SAD informa sobre a aquisição dos direitos desportivos do jogador Adrián López» (en portuguès). CMVM, 12-07-2014. Arxivat de l'original el 3 de març 2016. [Consulta: 13 juliol 2014].
* ↑ «La Rojita: ¡Sí, sí, sí, la Eurocopa ya está aquí!» (en castellà). Diari As, 27-06-2011. [Consulta: 19 maig 2013].
* ↑ EFE. «Jordi Alba entra en la lista oficial de la selección olímpica española» (en castellà). Google News, 13-07-2012. Arxivat de l'original el 2012-12-05. [Consulta: 5 agost 2012].
* ↑ «Lista oficial de la selección de fútbol para Londres 2012: Jordi Alba, Mata y Javi Martínez, convocados» (en castellà). juegoslondres2012.com, 03-07-2012. [Consulta: 19 maig 2013].
* ↑ «Llista de convocats per la preparació pels Jocs Olímpics de 2012» (en castellà). Federació Espanyola de Futbol, 01-07-2012. Arxivat de l'original el 2013-06-19. [Consulta: 19 maig 2013].
* ↑ «El Atlético reina en la Copa» (en castellà). Diari As. [Consulta: 19 maig 2013].

## Enllaços externs

* adrian7lopez.org Arxivat 2016-01-09 a Wayback Machine.
Adrián López Álvarez amb la selecció espanyola - Plantilles de navegació :
Selecció de futbol d'Espanya sub-21 – Campionat d'Europa de futbol Sub-21 de 2011
1 Miño •
2 Azpilicueta •
3 Domínguez •
4 J. Martínez (c) •
5 San José •
6 Jeffrén •
7 Adrián •
8 Parejo •
9 Bojan •
10 Mata •
11 Capel •
12 Montoya •
13 De Gea •
14 Nsue •
15 José Ángel •
16 Ruiz •
17 Dídac •
18 Herrera •
19 Thiago •
20 Botía •
21 R. Pérez •
22 Muniain •
23 Mariño •
Entrenador: Milla
Selecció de futbol d'Espanya – Jocs Olímpics d'estiu de 2012
1 De Gea •
2 Azpilicueta •
3 Domínguez •
4 J. Martínez (c) •
5 I. Martínez •
6 Alba •
7 Adrián •
8 Muniain •
9 Rodrigo •
10 Mata •
11 Koke •
12 Montoya •
13 Botía •
14 Romeu •
15 Isco •
16 Tello •
17 Herrera •
18 Mariño •
Entrenador: Milla :
# Sara Ramírez Bermúdez

Sara Ramírez Bermúdez (Ripollet, 4 de setembre de 1987) és una jugadora de tennis de taula catalana.

## Trajectòria

Sorgida del Club Tennis Taula Ripollet, destacà ja en categories inferiors guanyant deu títols d'Espanya, nou de Catalunya i dos d'Europa per equips. El 2001 ingressà al Centre d'Alt Rendiment de Sant Cugat del Vallès i el 2004 fitxà per La Zubia, a Granada, on el seu germà feia d'entrenador.
Ha estat 5 vegades campiona d'Espanya en la prova individual (2006, 2007, 2009, 2012, 2013), i 6 vegades subcampiona. També va ser 11 vegades campiona d'Espanya en la modalitat de dobles, essent la jugadora que en més ocasions ha obtingut aquest torneig. Sis d'aquests 11 títols els va obtenir formant parella amb Galia Dvorak. El juliol de 2012, era la 29a d'Europa i la 83a del Món. Va competir als Jocs Olímpics d'estiiu de 2012.
Obtingué la seva millor classificació en el Rànquing mundial de la Federació Internacional de Tennis Taula el febrer de 2013, aconseguint la posició 70. Aquell mateix any guanyà la medalla de bronze en el Campionat d'Europa en la modalitat de dobles, formant parella amb Yanfei Shen.
A nivell de clubs ha jugat al Fotoprix Vic, guanyà una lliga (2007) i fou subcampiona en les cinc següents (2008-12), a l'UCAM Cartagena TM i al Covicsa Santa Eulària.

## Referències

* ↑ «Sara Ramírez Bermúdez | enciclopèdia.cat». [Consulta: 11 octubre 2020].
* ↑ «Sara Ramírez es fa amb el seu 5è títol de campiona d'Espanya», 28-02-2013. [Consulta: 11 octubre 2020].
* ↑ «London2012» (en anglès). Arxivat de l'original el 28 de gener de 2013. [Consulta: 11 agost 2012].
* ↑ «Les catalanes Sara Ramírez i Galia Dvorak no poden plantar cara a les palistes xineses». Ara, 03-08-2012. [Consulta: 11 octubre 2020].
* ↑ Table Tennis Guide - Profile Ramírez Sara
* ↑ «Les catalanes Sara Ramírez i Gàlia Dvorak es pengen un bronze en el campionat d'Europa». Esport3, 14-10-2013. [Consulta: 11 octubre 2020].
* ↑ «La reina del tennis taula a Espanya» (en anglès), 18-05-2007. [Consulta: 11 octubre 2020].
* ↑ «ENTREVISTA SARA RAMIREZ - TODO EL TENIS DE MESA DE IBIZA Y FORMENTERA». [Consulta: 11 octubre 2020].
# Rafael Trujillo Villar

Rafael Trujillo Villar (La Línea de la Concepción, 14 de desembre de 1975) és un regatista andalús, guanyador d'una medalla olímpica.

## Carrera esportiva

Va participar, als 24 anys, en els Jocs Olímpics d'Estiu del 2000 realitzats a Sydney (Austràlia), on finalitzà vuitè en la classe Star al costat del regatista barceloní Josep Maria van der Ploeg, finalitzant en vuitena posició i aconseguint així un diploma olímpic. En els Jocs Olímpics d'Estiu de 2004 realitzats a Atenes (Grècia) aconseguí guanyar la medalla de plata en la classe Finn, finalitzant novè en els Jocs Olímpics d'Estiu de 2008 realitzats a Pequín (Xina).
En el seu palmarès també destaquen tres medalles en el Campionat del Món de vela en la classe Finn, d'or el 2007 i de plata el 2003 i 2010.
El 2007 fou guardonat amb el Premi Nacional de l'Esport al Millor esportista de l'any. El 2014 va prendre part en la Volvo Ocean Race a bord del vaixell MAFRE.

## Referències

* ↑ «Olympedia – Rafael Trujillo». [Consulta: 6 febrer 2025].
* ↑ «Rafael Trujillo Villar» (en anglès). [Consulta: 15 maig 2024].
* ↑ «Mayte Martínez, Trujillo y Contador, Premios Nacionales 2007». Sur, 1 de mayo de 2008.
* ↑ «Trujillo recibe el Premio Nacional del Deporte». , 30-06-2008 [Consulta: 5 novembre 2019].
* ↑ «Rafa Trujillo, al equipo español de la Volvo Ocean Race». , 10-07-2014 [Consulta: 5 novembre 2019].

## Enllaços externs

* (castellà) Portal personal Arxivat 2010-08-06 a Wayback Machine.
* (anglès) www.sailing.org - Rafael Trujillo
# HeHalutz

HeHalutz (en hebreu: החלוץ) va ser un moviment juvenil sionista que entrenava als joves emigrants per establir assentaments agrícoles en el Mandat Britànic de Palestina. HeHalutz va esdevenir una organització paraigua dels moviments juvenils sionistes.

## Història

La secció de HeHalutz a Amèrica va ser fundada per Eliezer Joffe en 1905, i aproximadament al mateix temps la branca europea de HeHalutz es va fundar a Rússia.
Durant la Primera Guerra Mundial, es van obrir més seccions de HeHalutz a Europa (inclosa Rússia), Amèrica i Canadà. Els líders de l'organització van incloure a Yitshaq ben Tseví (més tard el segon President d'Israel), i David Ben-Gurion (més tard el Primer ministre d'Israel) i Joseph Trumpeldor.
Ben-Gurion vivia a Jerusalem al començament de la Primera Guerra Mundial, on ell i Ben Zvi van reclutar a 40 jueus en una milícia jueva per ajudar a l'Exèrcit otomà. Ben-Gurion va ser deportat a Egipte al març de 1915. Des d'allí es va dirigir als Estats Units, on va romandre durant tres anys. A la seva arribada, ell i Ben Zvi van realitzar una gira per 35 ciutats en un intent de crear un exèrcit de fins a 10.000 homes per lluitar a favor de Turquia.
Després de la Declaració Balfour de novembre de 1917 la situació va canviar dramàticament i Ben-Gurion, amb l'interès del sionisme al cap, va canviar de bàndol i es va unir a l'acabada de formar Legió jueva de l'Exèrcit Britànic, partint per lluitar contra els turcs al Mandat Britànic de Palestina.
Entre els anys 1930 i 1935 HeHalutz va funcionar a 25 països d'Europa, el Àfrica del Nord, l'Orient Mitjà i l'Amèrica del Sud. Entre els anys 1932 i 1934 Golda Meir, qui després va ser la primera ministra d'Israel, va ser la secretària de la secció femenina d'HeHalutz als Estats Units.
En 1932 l'organització va establir la seva seu a Nova York i 20 sucursals en ciutats i pobles dels Estats Units i Canadà. Després es van establir granges per entrenar als membres per al treball agrícola en Palestina. Aquestes granges van operar en Creamridge, Nova Jersey, Heightstown, Nova Jersey, Poughkeepsie (Nova York), Smithville, Ontario i Colton (Califòrnia).
En 1933, després que els jueus van ser expulsats de la força de treball a l'Alemanya nazi, les granges d'HeHalutz van esdevenir el marc principal per a la formació professional i la preparació per a l'emigració.
En 1939 abans de començar la Segona Guerra Mundial HeHalutz comptava amb 100.000 membres a tot el món, amb aproximadament 60.000 que ja havien emigrat (havien fet aliyyà) al Mandat Britànic de Palestina. HeHalutz tenia 16.000 membres en centres d'entrenament per a futurs emigrants que volien anar a viure a Palestina. Durant la guerra i l'ocupació alemanya, els jueus d'alguns guetos d'Europa van establir unitats HeHalutz.

## Referències

* ↑ Ritov, Israel; Slutsky, Yehuda (2007). "He-Ḥalutz". In Michael Berenbaum and Fred Skolnik (ed.). Encyclopaedia Judaica. Vol. 8 (2 ed.). Detroit: Macmillan Reference USA. pp. 756–761.
# Nikolai Sxerbatxov

Nikolai Vladímirovitx Sxerbatxov, rus: Никола́й Влади́мирович Щербачёв (Sant Petersburg, 2 d'agost de 1853 - Pantin (barri de París), 1 d'octubre de 1922), fou un compositor i pianista rus. Malgrat tenir el mateix cognom, no era un germà, sinó només un parent llunyà del compositor Vladímir Sxerbatxov.
Va fer els primers estudis a Roma, i s'incorporà, des del seu retorn a Rússia, al moviment nacionalista.
La llista de les seves composicions més destacades inclou una Serenata per a orquestra i dos Idil·lis, nombroses obres per a piano i lieder sobre poesies d'Heine i Tolstoi.

## Bibliografia

* Enciclopèdia Espasa, vol. 57, pàg. 1028. (ISBN-84-239-4557-X)
# Stadium Municipal d'Albi

El Stadium Municipal d'Albi és l'estadi de rugbi de la ciutat d'Albi. És el recinte on juga el Racing Club Albi XIII (Rugbi a 13) i l'Sporting Club Albigeois (Rugbi a 15). Des de la darrera ampliació l'any 2007, té una capacitat per 13.000 espectadors, dels quals 8.000 tenen seient. L'estadi disposa d'una pista d'atletisme de 400 metres de corda amb vuit carrers.
# Lectura resistent

La lectura resistent, exemplificada per la figura de la Lectora resistent és un concepte formulat per Judith Fetterley a The Resisting Reader: A Feminist Approach to American Fiction (1978), on argumentava que tradicionalment en la literatura s'havia imposat a les dones el punt de vista i el sistema de valors dels homes, sovint misògins, en contra de la seva pròpia subjectivitat en la interpretació dels textos. Inspirada en Elaine Showalter (1971), Fetterley proposa un «empoderament lector» a partir de desemmascarar, a través dels diferents codis narratius, la ideologia androcèntrica i patriarcal subjacent als textos, als paradigmes de lectura i al cànon literari clàssic.

## Referències

* ↑ Iribarren, Teresa; Gatell Perez, Montserrat; Serrano-Muñoz, Jordi; CLUA i FAINÉ, Montserrat. «Literatura i violències masclistes. Guia per a treballs acadèmics». Edizioni Ca' Foscari (CC-BY), 2024. DOI: 10.30687/978-88-6969-747-0. [Consulta: 8 gener 2024].

## Bibliografia

* Robert Belton, Sights of Resistance: Approaches to Canadian Visual Culture (Calgary: University of Calgary Press, 2001).
# White Earth

«White Earth» té aquests significats:
* White Earth (Dakota del Nord), localitat estatunidenca a Dakota del Nord
* White Earth (Minnesota), localitat estatunidenca a Minnesota
* Reserva índia de White Earth, reserva índia a Minnesota
# Laura Gómez Ropiñón

Laura Gómez Ropiñón (València, 19 d'abril de 1984) és una esportista que competeix en judo, en la categoria de –52 kg, guanyadora d'una medalla de bronze en el Campionat Europeu de Judo de 2013. És llicenciada en ADE i milita al València Club Judo on son pare és entrenador. L'any 2012 es va quedar a portes dels Jocs Olímpics de Londres per decisió de la federació i l'any 2016 acudirà als Jocs de Rio, essent la seua primera participació olímpica. És la parella del també judoca Sugoi Uriarte i viuen a l'Eliana

## Palmarès internacional

Campionat Europeu :
| Any | Lloc | Medalla | Categoria |
| 2013 | Budapest ( Hongria) Hongria | 3 | –52 kg |

## Referències

* ↑ «Laura Gómez» en JudoInside.com (en inglés).
* ↑ «Un matrimoni en els Jocs de Rio». Val.levante-emv.com, 11-07-2016. [Consulta: juliol 2016].
# Secret Service (pel·lícula de 1919)

Secret Service és una pel·lícula muda de la Famous Players-Lasky dirigida per Hugh Ford i protagonitzada per Robert Warwick. Basada en l’obra de teatre homònima de William Gillette, es va estrenar el 15 de juny de 1919. Es considera una pel·lícula perduda.

## Argument

Durant la Guerra Civil dels Estats Units, el capità Lewis K. Dumont, un expert telegrafista de l'exèrcit de la Unió, es disfressa de soldat confederat i creua les línies enemigues per provocar la caiguda de Richmond. Dummont rescata l'oficial sudista Howard Varney i s'enamora de la seva germana, Edith. El germà del capità, Henry, es deixa capturar, la qual cosa li permet transmetre informació a Lewis. Benton Arrelsford, un pretendent rebutjat per Edith i cap del Servei Secret Confederat, creu que Lewis és un espia i li posa un parany permetent que Henry s’escapi. Lewis i Henry es troben a la casa dels Varney i Lewis dispara al seu germà com a presoner de guerra fugit. Benton finalment atrapa Lewis, que és arrestat i condemnat a mort. Tanmateix, les forces de la Unió capturen Richmond permetent el retrobament d'Edith i Lewis.

## Repartiment

* Robert Warwick (major Lewis K. Dumont)
* Wanda Hawley (Edith Varney)
* Theodore Roberts (general Harrison Randolph)
* Edythe Chapman (Mrs. Varney)
* Raymond Hatton (tinent Howard Varney)
* Casson Ferguson (Wilfred Varney)
* Robert Cain (capità Henry Dumont)
* Irving Cummings (Benton Arrelsford)
* Guy Oliver (Jonas)
* Lillian Leighton (Martha)
* Stanley Wheatcroft (tinent Maxwell)
* Shirley Mason (Caroline Mitford)

## Referències

* ↑ «Robert Warwick in Secret Service». Exhibitor’s Herald IX (27), 28-06-1919, pàg. 51.
* ↑ Ankerich, Michael G. Dangerous Curves atop Hollywood Heels: The Lives, Careers, and Misfortunes of 14 Hard-Luck Girls of the Silent Screen (en anglès). BearManor Media, 2010-12-05.
* ↑ «Calendar of Program publications». Exhibitor’s Herald IX (27), 28-06-1919, pàg. 70.
* ↑ «Secret Service» (en anglès). American Silent Feature Film Survival Database, 1919. [Consulta: 27 maig 2023].

## Enllaços externs

* Secret Service al catàleg de l'American Film Institute
# Guillermo Molina Ríos

Guillermo Molina Ríos (Ceuta, 16 de març de 1984) és un jugador espanyol de waterpolo.

## Biografia

En el campionat del món de Melbourne 2007 va ser elegit millor jugador del campionat. El 2008 va ser el màxim golejador de la lliga italiana amb 103 punts i va ser triat MVP de la lliga per la premsa italiana. Lliga en la qual va quedar subcampió en perdre la final el Brescia enfront del Pro Recco. El 2009 fitxa pel Pro Recco. El 15 de setembre de 2010, a la seva ciutat natal (Ceuta) s'inaugura el poliesportiu que porta el seu nom: Poliesportiu Guillermo Molina.

## Títols
### En club com a jugador

* Dues Lligues Nacionals (Espanya) (2004, 2005)
* Una Copa del Rei (Espanya) (2003)
* Una Copa LEN (2004)
* Una supercopa d'Europa
* Una copa d'Europa de waterpolo masculí (2010)

### Com a jugador de la selecció espanyola

* Plata al Campionat del Món de Roma 2009
* Bronze al Campionat del Món de Melbourne de 2007
* Bronze al Campionat d'Europa de Belgrad de 2006
* Or en els jocs del Mediterrani de 2005
* Campió del món el 2001 a Fukuoka
* Or en els jocs del Mediterrani de 2001

## Referències

* ↑ ADN-5.6.2008
* ↑ Marca 4.6.2009
# Les Chrysanthèmes

Les Chrysanthèmes és una pel·lícula muda de la Pathé Fréres escrita i dirigida per Segundo de Chomón i protagonitzada entre altres per Julienne Mathieu. La pel·lícula, pintada a mà, es va estrenar a Paris el 29 de juliol de 1907.

## Argument

Dues dones surten a l'escenari amb vestits japonesos i realitzen trucs de màgia: fan aparèixer i desaparèixer diferents ballarines i actors, així com multitud de crisantems que s'enramen formant ratjos.

## Repartiment

* Julienne Mathieu (maga)

## Referències

* ↑ «Chrysanthemums» (en anglès). Biblioteca del Congrés dels Estats Units. [Consulta: 6 octubre 2021].
* ↑ Zarch, Frédéric. Catalogue des films projetés à Saint-Étienne avant la première guerre mondiale (en francès). Université de Saint-Etienne, 2000. ISBN 978-2-86272-182-8.

## Enllaços externs

* Pel·lícula completa a la Biblioteca del Congrés dels Estats Units
# Flaix de trampa de càrrega

El flaix de trampa de càrrega (amb acrònim anglès CTF) és una tecnologia de memòria de semiconductors que s'utilitza per crear memòries flash NOR i NAND no volàtils. És un tipus de tecnologia de memòria MOSFET de porta flotant, però difereix de la tecnologia de porta flotant convencional perquè utilitza una pel·lícula de nitrur de silici per emmagatzemar electrons en lloc del silici policristalí dopat típic d'una estructura de porta flotant. Aquest enfocament permet als fabricants de memòria reduir els costos de fabricació de cinc maneres:
* Calen menys passos del procés per formar un node d'emmagatzematge de càrrega.
* Es poden utilitzar geometries de procés més petites (per tant, reduint la mida i el cost de l'encenall).
* Es poden emmagatzemar diversos bits en una sola cel·la de memòria flash.
* Fiabilitat millorada.
* Rendiment més alt ja que la trampa de càrrega és menys susceptible a defectes puntuals a la capa d'òxid del túnel.
Tot i que el concepte de captura de càrrega era anterior, no va ser fins al 2002 que AMD i Fujitsu van produir memòria flaix d'alt volum. Van començar la producció comercial de memòria flaix de captura de càrrega amb la introducció de la família de memòries flaix GL NOR. El mateix negoci, que ara opera amb el nom de Spansion, ha produït dispositius de captura de càrrega en alt volum des d'aquell moment. Flash de captura de càrrega va representar el 30% del mercat de flash NOR de 2.500 milions de dòlars del 2008. Saifun Semiconductors, que va llicenciar una gran cartera de tecnologia de captura de càrrega a diverses empreses, va ser adquirida per Spansion el març de 2008. Des de finals dels anys 2000, CTF es va convertir en un component bàsic de la memòria flash 3D V-NAND desenvolupada per Toshiba i Samsung Electronics.

## Referències

* ↑ Dillon, Sophie. «How the charge trap flash cell powers the tech we rely on daily» (en anglès). https://blog.westerndigital.com,+13-07-2021.+[Consulta: 1r novembre 2022].
* ↑ «Definition of charge trap flash» (en anglès). https://www.pcmag.com.+[Consulta: 1r novembre 2022].
* ↑ Harbaugh, Logan. «Charge Trap Flash Is Raising the Bar for Storage Solutions» (en anglès). https://insights.samsung.com,+10-03-2016.+[Consulta: 1r novembre 2022].
* ↑ «Charge Trap Flash» (en anglès). https://www.liquisearch.com.+[Consulta: 1r novembre 2022].

## Vegeu també

* SONOS
* MOSFET de porta flotant
* IGBT
* MOSFET
* Fe FET